CREAȚII LITERARE - ELENA RĂCĂREANU

Sunt olteancă, născută în satul Galiciuica – Dolj în 20 Iunie, lună cu soare şi căldură, două elemente care mi-au influenţat creaţia literară ce a urmat în viaţa mea. Am publicat cîteva creaţii în reviste şi ziare.

În 2014 am publicat prima carte cu poezii „Iubire şi speranţă”, tipărită în două ediţii.

În anul următor mi-a apărut a doua carte „Călător prin anotimpurile vieţii”.

Antologii în care am avut creaţii proprii: „Muzica sufletului meu”, antologie de poezie românească, Editura

Liric Graph, 2019; „Născuţi pentru a iubi”, antologie literară, Editura Inspirescu 2019; „Poeţi şi prozatori români în Regal Eminescian”, ediţia 2019; „Literatura din călimară”, 2019.

Particip la Cenaclurile literare din Bucureşti: „Octavian Goga”, coordonat de domnul Geo Călugăru; „Ion Rotaru”, coordonat de domnul Florin Grigoriu; „Cuget Liber Mihail Grămescu”, coordonat de domnul Ioan Raţiu; „Destine”, coordonat de domnul Victor Gh. Stan.

Am primit Diploma de Excelenţă acordată de Revista Internaţională de Cultură Cervantes şi Editura Inspirescu.

De asemenea mi s-a conferit Diploma de Excelenţă 2019 de către Revista „Amprentele Sufletului” pentru cele mai frumoase creaţii literare din Antologie.

DRUMUL MEU

Drumul meu în lumea asta

Se-apropie de sfârșit.

Le mulțumesc celor care

M-au ajutat, m-au iubit.

Viața mea n-a fost ușoară

Și nu este nici acum.

Am trecut din vară-n vară

Cu speranță, soare, fum.

Am regrete infinite,

Am zile-n care clachez.

Cu dragostea lângă mine

Rezist, urmând al meu crez.

M-am bucurat de iubire

Dar am avut și necaz.

Astăzi scriu cu mulțumire

Dar am lacrimi pe obraz.

OCHI ALBAȘTRI

Iubitul meu cu ochi albaștri

Te visez în nopți cu lună

Și-i întreb mereu pe aștri

Noi când vom fi împreună?

Iubitul meu cu ochii triști

Te doresc azi lângă mine

Însă tu nu ești aici

Acest lucru ce îmi spune?

Că ție îți este bine

Te mulțumești cu ce ai,

Nu dorești să fii cu mine

Te-ntreb; tu inimă ai?

Eu îți doresc sănătate

Să-ți fie viața senină.

Poate într-o zi departe

Vei zări acea lumină

Ce te va-ndrepta spre mine

Însă astăzi eu nu știu

Dacă voi mai fi pe lume

Și nu va fi prea târziu.

RUGĂ CĂTRE IUBIRE

De ai nevoie de mine

Fie noapte, fie zi,

Dragă, nu-ți fie rușine

Cheamă-mă și voi veni.

Chiar de-ai fi în cărucior

Nu te voi abandona. S

ufletul mi-e plin de dor

Acum și de-a pururea.

Amintirile-mi sunt vii.

Mi-ai spus cât mă prețuiești

Te aștept mereu să vii

Te-am iubit și te iubesc.

Dacă Dumnezeu n-o vrea

Să ne mai vedem odată

Nu uita că mă iubești

De când eram doar o fată.

Astăzi suntem doi bătrâni

Mai bolnavi, ridați de viață.

Ne-auzim, ne sfătuim

Ori seara, ori dimineața

Uneori, soarta e crudă

Cum a fost și cu noi doi,

Însă am ieșit din umbră

Cum am dorit amândoi.

Îți doresc din suflet bine,

Să fii sănătos și drept.

Tu ești mereu lângă mine

Îți mulțumesc și te-aștept.

Dacă pe neașteptate I

nima mă va trăda

Nu va mai dori să bată

Dragul meu, nu mă uita.

Păstrează-mă în amintire,

Nu uita tot ce-am trăit.

Iar pentru acele clipe

Știi doar cât am suferit.

NOSTALGIE

M-am născut lângă Băilești

Într-un sat cu oameni buni.

Unde acum mă regăsesc

La mormânt printre străbuni.

Am plecat printre străini

Când eram o mogâldeață.

Mă întorc azi la ai mei

Cei care mai sunt în viață.

Suntem cu toții bătrâni,

Ninși de ani și de nevoi,

Dar mai rău e prin străini

Asta clar o știm și noi.

Părinții ne-au părăsit

Cu toții la rândul lor.

Noi mai avem de trăit

Chiar dacă ne este dor

De cei care au plecat

Pe drumul fără sfârșit

Îi vom reîntâlni odat’

Cum ne este hărăzit.

Îi cinstim, îi pomenim

Și le păstrăm amintirea,

Pentru om, așa cum știm

Nu există nemurirea.

VACANȚĂ LA MARE

A venit vara cu soare

Cu iubire și speranță,

Ne-a ajuns dorul de mare

Vom pleca iar în vacanță.

Ne vom tolăni la soare

Întinși pe nisip fierbinte

Însă vă întreb eu; oare

Vă mai aduceți aminte?

De primele jurăminte

Făcute la malul mării?

De acele simțăminte

Avute în miezul verii?

Când fiorii dragostei

Au venit pe unda mării.

Acum îi mai țineți minte?

Sau i-ați dat deja uitării?

Marea, cu farmec aparte

Ne recheamă an de an.

Noi revenim cât se poate.

Marea e mereu în plan.

Planul vacanței de vară

Pe care-o așteptăm toți

Și-o dorim încă din iarnă

Părinți, bunici și nepoți.

De ce oare revenim?

De ce ne cheamă la ea?

Marea știe ce dorim.

Ne cheamă cu dragostea

Pentru plaja cu nisip

Pentru apa ei sărată

Nu, nu este nici un chip s-o abandonăm vreodată.

Vom reveni an de an

Nerăbdători, cu plăcere.

Marea este pentru noi

Dragoste, dor, mângâiere.

Contents